**การประเมินความเสี่ยงการทุจริต**

1. กรอบหรือภาระงานในการประเมินความเสี่ยงการทุจริต มี 4 กระบวนการ ดังนี้

1.1 Corrective : แก้ไขปัญหาที่เคยรับรู้ว่าเกิด สิ่งที่มีประวัติอยู่แล้ว ทำอย่างไรจะไม่ให้เกิดขึ้นซ้ำอีก

1.2 Detective : เฝ้าระวัง สอดส่อง ติดตามพฤติกรรมเสี่ยง ทำอย่างไรจะตรวจพบ ต้องสอดส่องตั้งแต่แรก ตั้งข้อบ่งชี้บางเรื่องที่น่าสงสัย ทำการลดระดับความเสี่ยงนั้น หรือให้ข้อมูลเบาะแสนั้นแก่ผู้บริหาร

1.3 Preventive : ป้องกัน หลีกเลี่ยง พฤติกรรมที่นำไปสู่การสุ่มเสี่ยงต่อการกระทำผิดในส่วนที่พฤติกรรมที่เคยรับรู้ว่าเคยเกิดมาก่อน คาดหมายได้ว่ามีโอกาสสูงที่จะเกิดซ้ำอีก ทั้งที่รู้ว่าทำไปมีความเสี่ยงต่อการทุจริต จะต้องหลีกเลี่ยงด้วยการปรับใหม่ ไม่เปิดช่องว่างให้ทำการทุจริตเข้ามาได้อีก

1.4 Forecasting : การพยากรณ์ประมาณการสิ่งที่อาจจะเกิดขึ้นและป้องกันป้องปรามล่วงหน้าในเรื่องประเด็นที่ไม่คุ้นเคย ในส่วนที่เป็นปัจจัยความเสี่ยงที่มาจากการพยากรณ์ประมาณการล่วงหน้าในอนาคต

2. ขอบเขตความเสี่ยงการทุจริต ประกอบด้วย

2.1 ความเสี่ยงการทุจริตจากภาระงานด้านการอนุมัติ อนุญาต ตามกฎระเบียบที่เกี่ยวข้อง

2.2 ความเสี่ยงการทุจริตจากภาระงานด้านการจัดซื้อ จัดจ้าง

2.3 ความเสี่ยงการทุจริตจากภาระงานด้านภารกิจหลักตามอำนาจหน้าที่ของหน่วยงาน

3. ขั้นตอนการประเมินความเสี่ยงการทุจริต มี 9 ขั้นตอน ดังนี้

* การระบุความเสี่ยง
* การวิเคราะห์สถานะความเสี่ยง
* เมทริกส์ระดับความเสี่ยง
* การประเมินการควบคุมความเสี่ยง
* แผนบริหารความเสี่ยง
* การจัดทำรายงานผลการเฝ้าระวังความเสี่ยง
* จัดทำระบบการบริหารความเสี่ยง
* การจัดทำรายงานการบริหารความเสี่ยง
* การรายงานผลการดำเนินงานตามแผนการบริหารความเสี่ยง

|  |  |  |
| --- | --- | --- |
| ขั้นตอนการปฏิบัติงาน  ด้านการจัดซื้อจัดจ้าง | ระบุรายละเอียดความเสี่ยงการทุจริต | |
| Know Factor | Unknown Factor |
| ขั้นตอนหลัก การจัดทำร่างขอบเขตงาน  ขั้นตอนย่อย ที่มีความเสี่ยงการทุจริต  - มีกระบวนงานที่เกี่ยวข้องกับการใช้ดุลยพินิจของเจ้าหน้าที่ ซึ่งมีโอกาสใช้อย่างไม่เหมาะสม อาจมีการเอื้อประโยชน์หรือให้ความช่วยเหลือพวกพ้อง การกีดกัน หรือการสร้างอุปสรรค |  | - การกำหนดคุณลักษณะเฉพาะคุณสมบัติทางด้านเทคนิคไม่เหมาะสม เกินความจำเป็น ทำให้ต้องใช้ต้นทุนเกินความจำเป็น |
| ขั้นตอนหลัก การกำหนดราคากลาง  ขั้นตอนย่อย ที่มีความเสี่ยงการทุจริต  - มีกระบวนงานที่เกี่ยวข้องกับการใช้ดุลยพินิจของเจ้าหน้าที่ ซึ่งมีโอกาสใช้อย่างไม่เหมาะสม อาจมีการเอื้อประโยชน์หรือให้ความช่วยเหลือพวกพ้อง การกีดกัน หรือการสร้างอุปสรรค | - ผลการประกวดราคา ราคากลางสูงกว่าราคาที่ประกวดได้ไม่เกินกว่า 15% |  |
| ขั้นตอนหลัก การตรวจการจ้าง  ขั้นตอนย่อย ที่มีความเสี่ยงการทุจริต  - มีกระบวนงานที่เกี่ยวข้องกับการใช้ดุลยพินิจของเจ้าหน้าที่ ซึ่งมีโอกาสใช้อย่างไม่เหมาะสม อาจมีการเอื้อประโยชน์หรือให้ความช่วยเหลือพวกพ้อง การกีดกัน หรือการสร้างอุปสรรค | - คณะกรรมการตรวจการจ้าง/คณะกรรมการตรวจรับพัสดุ ใช้เวลาในการตรวจรับงานมากเกินความจำเป็น |  |

หมายเหตุ Known Factor : ความเสี่ยงทั้งปัญหา/พฤติกรรมที่เคยรับรู้ว่าเคยเกิดมาก่อน คาดหมายได้ว่ามีโอกาสสูงที่จะเกิดซ้ำ หรือมีประวัติ มีตำนานอยู่แล้ว

Unknown Factor : ปัจจัยความเสี่ยงที่มาจากการพยากรณ์ ประมาณการล่วงหน้าในอนาคต ปัญหา/พฤติกรรม ความเสี่ยงที่อาจจะเกิดขึ้น (คิดล่วงหน้า ตีตนไปก่อนไข้เสมอ)

**การวิเคราะห์สถานะความเสี่ยง**

นำขั้นตอนย่อยที่มีความเสี่ยงการทุจริต จากตารางด้านบน มาแยกเพื่อแสดงสถานะความเสี่ยงการทุจริต ออกตามช่องสี โดยระบุสถานะของความเสี่ยงในช่องสี

ความหมายของสถานะความเสี่ยงตามสี มีรายละเอียดดังนี้

สถานะสีเขียว : ความเสี่ยงระดับต่ำ ไม่เกิดกรณีที่อยู่ในข่ายความเสี่ยง ยังไม่ต้องทำกิจกรรมเพิ่ม

สถานะสีเหลือง : ความเสี่ยงระดับปานกลาง เกิดกรณีที่อยู่ในข่ายความเสี่ยง แต่แก้ไขได้ทันท่วงที่ตามมาตรการนโยบาย โครงการ กิจกรรมที่เตรียมไว้ แผนใช้ได้ผล ความเสี่ยงการทุจริตลดลง

สถานะสีแดง : ความเสี่ยงสูงมาก เป็นกระบวนงานที่เกี่ยวข้อกับบุคคลภายนอก คนที่ไม่รู้จักไม่สามารถตรวจสอบได้จัดเจน ไม่สามารถกำกับติดตามได้อย่างใกล้ชิด ควรมีมาตรการ นโยบาย โครงการ กิจกรรม เพิ่มขึ้น แผนใช้ไม่ได้ผล

**ตารางจัดทำรายงานผลการเฝ้าระวังความเสี่ยง**

|  |  |  |  |
| --- | --- | --- | --- |
| **ขั้นตอนย่อยที่มีความเสี่ยงการทุจริต** | **เขียว** | **เหลือง** | **แดง** |
| 1.การจัดซื้อจัดจ้าง ขั้นตอนการจัดทำร่างขอบเขตงาน | ✓ |  |  |
| 2.การจัดซื้อจัดจ้าง ขั้นตอนการกำหนดราคากลาง |  | ✓ |  |
| 3.การจัดซื้อจัดจ้าง ขั้นตอนการตรวจการจ้าง/ตรวจรับพัสดุ |  | ✓ |  |